
ফাতওয়া নাম্বার: ১৫৮ প্রকাশকালঃ১০-০৩-২০২১ ইং 
সাদাকা করার নিয়তে কি ঘুষের টাকা নেওয়া যাবে? 
প্রশ্নঃ 


ঘুষের অফার আসে। সাদাকা করার নিয়তে এ টাকা নেওয়া যাবে কি না? 


উত্তর: 


ঘুষ নেয়া হারাম। তা অন্যায়ভাবে অন্যের মাল ভক্ষণ করার অন্তর্ভুক্ত। 
সাদাকার উদ্দেশ্যেও ঘুষ নেয়া জায়েয নয়; যেমন জায়েয নয় সাদাকার 


উদ্দেশ্যে অন্যের মাল চুরি করা বা ডাকাতি করা। 

“হে ঈমানদারগণ! তোমরা অন্যায়ভাবে একে অন্যের সম্পদ ভক্ষণ 
করো না।” -সুরা নিসা (০৪): ২৯ 


আল্লাহ তাআলা পবিত্র। তিনি পবিত্র সম্পদ ছাড়া সাদাকা কবুল করেন 
না। রাসূল সাল্লাল্লাহু আলাইহি ওয়াসাল্লাম ইরশাদ করেন- 

আল্লাহ তাআলা পবিত্ৰ। তিনি পবিত্র বৈ কিছু কবুল করেন না। - 
সহীহ মুসলিম: ২৩৯৩ 

“যে ব্যক্তি হারাম সম্পদ উপার্জন করে তা সাদাকা করল, তাতে তার 


কোনো সওয়াব হবে না; বরং এর গুনাহ তার উপরই বর্তাবে।” - 
সহীহ ইবনে হিববান ৩২১৬ 


আবু মুহাম্মাদ আব্দুল্লাহ আলমাহদি (উফিয়া আনহু) 
২১-০৭-১৪৪২ হি. 

